Uredba Komisije (ES) št. 963/2003

z dne 4. junija 2003

o spremembi Uredbe (ES) št. 445/2002 o podrobnih pravilih za izvajanje Uredbe Sveta (ES) št. 1257/1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi nekaterih uredb [1] in zlasti členov 34, 45 in 50 Uredbe,

ob upoštevanju naslednjega:

(1) Glede na izkušnje, pridobljene pri uporabi Uredbe Komisije (ES) št. 445/2002 [2] so države članice in Komisija ugotovile, da bi bilo treba nekatere njene določbe poenostaviti.

(2) Da bi postalo spremljanje programov za razvoj podeželja bolj fleksibilno, je treba poenostaviti Uredbo (ES) št. 445/2002, zlasti kar zadeva postopek spreminjanja programskih dokumentov in okvirnih skupnih finančnih preglednic.

(3) Izkazalo se je, da je morda v nekaterih primerih rok za sporočanje primerov višje sile in pridobivanje ustreznih dokazov prekratek. Zato je treba država članicam dati pravico, da ta rok podaljšajo.

(4) Od začetka programskega obdobja so bili standardni stroški na enoto določeni za nekatere naložbe, ki se delno financirajo po prvi, drugi in šesti alinei člena 30(1) in člena 31 Uredbe (ES) št. 1257/1999. Zaradi jasnosti in poenostavitve upravljanja teh ukrepov je treba od 2000 dalje sprejeti določbo, ki dovoljuje oprostitev upravičencev od zahteve, da predložijo račune v skladu z Uredbo Komisije (ES) št. 1685/2000 z dne 28. julija 2000 o določitvi podrobnih pravil za izvajanje Uredbe Sveta (ES) št. 1260/1999 glede upravičenosti izdatkov za projekte, ki jih delno financirajo strukturni skladi [3]. Pogoji, pod katerimi lahko država članica uporabi takšne standardne stroške, morajo biti določeni, da se zagotovi učinkovito upravljanje.

(5) Za pospešitev finančne administracije programov za razvoj podeželja, je treba sprostiti pogoje spreminjanja financiranja ukrepov, tako da so predmet postopkov upravnega odbora zgolj bistvene spremembe.

(6) Treba je sprejeti določbo o možnosti prekoračitve meje za predložitev sprememb programskih dokumentov Komisiji v primerih, ko so takšne spremembe posledica naravnih katastrof ali drugih izjemnih dogodkov z večjim učinkom na programiranje držav članic.

(7) Treba je spremeniti postopke spreminjana programskih dokumentov za razvoj podeželja in enotnih programskih dokumentov v okviru cilja 2 v primeru ukrepov za razvoj podeželja, ki jih financira Jamstveni oddelek Evropskega kmetijskega usmerjevalnega in jamstvenega sklada (EKUJS), ki ne potrebujejo odobritve Komisije. Komunikacija o finančnih spremembah s Komisijo mora biti hitra in učinkovita, kakor mora biti tudi pregled drugih sprememb, ki jih opravi Komisija.

(8) Za zagotovitev učinkovitega in rednega spremljanja morajo države članice pripraviti prečiščeno in ažurirano elektronsko različico programskih dokumentov, ki so na voljo Komisiji.

(9) Skrajni rok za predložitev letnih poročil o napredku, določenih v členu 48(2) Uredbe (ES) št. 1257/1999, mora biti rok, določen v okviru večletne pomoči po Uredbi Sveta (ES) št. 1260/1999 z dne 21. julij 1999 o določitvi splošnih določb o strukturnih skladih [4], kakor je bila spremenjena z Uredbo (ES) št. 1447/2001 [5].

(10) Da bi državam članicam omogočili večjo fleksibilnost pri prispevku Skupnosti k financiranju evalvacije, je treba odpraviti najnižjo raven skupnega financiranja za naknadno vrednotenje.

(11) Upoštevati je treba dejstvo, da se investicijski ukrepi implementirajo več let, da bi zagotovili optimalno preverjanje na kraju samem, kar zadeva izbiro upravičenca in obdobja fizičnega pregleda, in se izognili kontrolam, ki niso potrebne.

(12) Zaradi tehničnih ovir pri programih pomoči za ukrepe v gozdarstvu razen za pogozdovanje kmetijskih zemljišč je uporaba sankcij, predvidenih v členih 30 in 31 ter členu 32(1) Uredbe Komisije (ES) št. 2419/2001 z dne 11. decembra 2001 o določitvi podrobnih pravil za izvajanje integriranega administrativnega in kontrolnega sistema za nekatere programe pomoči Skupnosti, določene z Uredbo Sveta (EGS) št. 3508/92 [6], kakor je bila spremenjena z Uredbo (ES) št. 2550/2001 [7], nepotrebna.

(13) Člen 44 Uredbe (ES) št. 2419/2001 o določitvi izjem pri uporabi zmanjševanj in izključitvah iz pomoči velja za pomoč, dodeljeno na podlagi površine zemljišča ali števila živali. Zaradi konsistentnosti je treba te izjeme razširiti na druge ukrepe za razvoj podeželja.

(14) Podatki o učinkih predhodnih spremljevalnih ukrepov v skladu z Uredbo Sveta (EGS) št. 2078/92 [8], Uredbo Sveta (EGS) št. 2079/92 [9] in Uredbo Sveta (EGS) št. 2080/92 [10], kjer so takšni ukrepi del finančnega programiranja za 2000 do 2006, morajo biti vključeni v letnem poročilu, določenem v členu 48(2) Uredbe (ES) št. 1257/1999. Poleg tega morajo biti izdatki, ki izhajajo iz takšnih ukrepov, vključeni v podatkih, ki jih morajo države članice predložiti do 30. septembra vsakega leta, kakor je določeno v členu 47 Uredbe (ES) št. 445/2002. Ob upoštevanju teh zadev je treba zahteve glede finančnega spremljanja, ki so določene v členu 17 Uredbe Komisije (ES) št. 746/96 [11], členih 1 in 2 Uredbe Komisije (ES) št. 1404/94 [12] ter členih 1 in 2 Uredbe Komisije (ES) št. 1054/94 [13], črtati.

(15) Izkazalo se je, da je zaradi zahteve, da Komisija odobri spremembe nekaterih glavnih značilnosti podpornih ukrepov, navedenih v Prilogi II k Uredbi (ES) št. 445/2002, upravljanje programov postalo okorno. Zato je treba navedeno prilogo spremeniti tako, da lahko o takšnih spremembah odločajo države članice in obvestijo Komisijo.

(16) Uredbo (ES) št. 445/2002 je zato treba ustrezno spremeniti.

(17) Ukrepi, predvideni s to uredbo, so v skladu z mnenjem Odbora za kmetijske strukture in razvoj podeželja –

SPREJELA NASLEDNJO UREDBO:

Člen 1

Uredba (ES) št. 445/2002 se spremeni:

1. V členu 33(2) se doda naslednji stavek:

"Skrajni rok se lahko podaljša za 20 delovnih dni, če je takšna možnost določena v programskem dokumentu"

2. V oddelku 1 poglavja II se doda naslednji člen 39a:

"Člen 39a

1. Države članice, ki uporabljajo standardne stroške na enoto za določitev stroškov za nekatere naložbe v gozdarstvu v skladu s prvo, drugo in šesto alineo člena 30(1) in člena 31 Uredbe (ES) št. 1257/1999, lahko upravičence oprostijo zahteve, da predložijo prejete račune ali računovodske dokumente enakovredne dokazljive vrednosti za zadevne naložbe, kakor je predvidena v točki 2 pravila 1 Priloge k Uredbi (ES) št. 1685/2000.

2. Stroški, navedeni v odstavku 1, se lahko uporabljajo, če so izpolnjeni naslednji pogoji:

(a) stroške izračunajo pristojni javni organi na podlagi objektivnih meril, ki dovoljujejo določitev stroškov za posamezno aktivnost, ob upoštevanju posebnih lokalnih pogojev in tako, da se izognejo prekomerni kompenzaciji;

(b) delno financirane naložbe se izvedejo med datumom, ko je vložena vloga, in datumom zadnjega izplačila pomoči"

3. Člen 44 se spremeni:

(a) odstavek 2 se spremeni:

(i) točke (b), (c) in (d) se nadomestijo:

"(b) glavne značilnosti ukrepov podpore, kakor so omenjene v Prilogi II;

(c) celotni znesek podpore Skupnosti in skupni celotni upravičeni stroški ali upravičeni javni izdatki, določeni v odločbi, s katero je bil programski dokument odobren;

(d) razdelitev dodeljenih finančnih sredstev za ukrepe, vsebovane v programskem dokumentu, kjer presegajo:

- 15 % skupnih upravičenih stroškov za zadevni program za celotno programsko obdobje, če prispevek Skupnosti temelji na skupnih upravičenih stroških,

- 20 % skupnih javnih izdatkov za zadevni program za celotno programsko obdobje, če prispevek Skupnosti temelji na upravičenih javnih izdatkih,

izračunana na podlagi finančne preglednice, priložene odločbi Komisije, s katero je bil programski dokument odobren, kakor je bil nazadnje spremenjen."

(ii) črtata se točka (e) in drugi odstavek;

(b) odstavek 3 se nadomesti:

"3. Spremembe, navedene v odstavku 2, se predložijo Komisiji v enem predlogu na program največ enkrat v koledarskem letu.

Prvi odstavek ne velja pri spremembah, potrebnih zaradi naravnih katastrof ali izrednih dogodkov z velikim učinkom na programiranje države članice"

(c) odstavek 4 se nadomesti:

"4. Spremembe finančne narave, ki jih ne zajema odstavek 2(d), in spremembe prispevne stopnje Skupnosti, kakor so navedene v prvi alinei točke 9(2) B Priloge II, se sporočijo Komisiji skupaj s finančno preglednico, spremenjeno v skladu s točko 8 Priloge II. Veljati začnejo na datum, ko jih Komisija prejme.

Skupni znesek sprememb finančne narave za koledarsko leto, naveden v prvem odstavku, ne sme presegati zgornjega praga, določenega v odstavku 2(d).";

(d) v odstavku 5 se "najmanj dva meseca" spremeni v "najmanj tri mesece";

4. v delu 2 poglavja II se doda naslednji člen 45a:

"Člen 45a

Države članice morajo Komisiji dati na voljo prečiščeno elektronsko različico programskih dokumentov, ažuriranih po vsaki spremembi. Komisiji predložijo elektronski naslov, na katerem se lahko vpogleda v prečiščene različice programskih dokumentov, in jo obvestijo o vsakem ažuriranju dokumentov.

Nadalje, države članice hranijo elektronsko različico vseh predhodnih različic njihovih programskih dokumentov;"

5. v členu 51 se črta drugi stavek drugega odstavka;

6. v členu 53(1) se "vsako leto do 30. aprila" nadomesti z "vsako leto do 30. junija";

7. v členu 61 se naslednji stavek doda drugemu odstavku:

"Za naložbene ukrepe podpore v skladu z Naslovom II, poglavij I, VII, VIII in IX Uredbe (ES) št. 1257/1999 lahko države članice določijo, da pregledi na kraju samem zadevajo samo tiste projekte, ki so v zaključni fazi;"

8. Člen 62 se nadomesti:

"Člen 62

Člena 30 in 31 ter člen 32(1) Uredbe (ES) št. 2419/2001 se uporabljajo za izplačila za površino. Te določbe se ne uporabljajo za podporo ukrepom v gozdarstvu, ki niso pogozdovanje kmetijskih zemljišč.

Členi 36, 38 in 40 navedene uredbe se uporabljajo za podporo na osnovi staleža rejnih živali;"

9. vstavi se naslednji člen 62a:

"Člen 62a

1. Člen 44 Uredbe (ES) št. 2419/2001 se uporablja za podporo, dodeljeno za vse ukrepe za razvoj podeželja.

2. V primeru nepravilno izplačanih zneskov je upravičenec v skladu z ukrepom za razvoj podeželja dolžan plačati zadevni znesek v skladu s členom 49 Uredbe (ES) št. 2419/2001;"

10. v členu 65 se odstavek 2 nadomesti:

"2. Uredbe in odločbe, razveljavljene z Uredbo (ES) št. 1750/1999, razen člena 17 Uredbe Komisije (ES) št. 746/96 [14], členov 1 in 2 Uredbe Komisije (ES) št. 1404/94 [**] UL L 154, 21.6.1994, str. 8. ter členov 1 in 2 Uredbe Komisije (ES) št. 1054/94 [***] UL L 115, 6.5.1994, str. 6., še naprej veljajo za aktivnosti, ki jih je Komisija odobrila pred 1. januarjem 2000 v skladu z uredbami, navedenimi v členu 55(1) Uredbe (ES) št. 1257/1999."

11. v členu 66 se doda naslednji odstavek:

"Člen 39a(1) se uporablja od 1. januarja 2000;"

12. Priloga II se spremeni v skladu s Prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropske unije.

Vendar pa točka (3)(a) in točka (12) člena 1 te uredbe ne veljata za spremembe programskih dokumentov za razvoj podeželja in ukrepov za razvoj podeželja, ki jih financira Jamstveni oddelek Evropskega kmetijskega usmerjevalnega in jamstvenega sklada (EKUJS), vsebovanih v enotnih programskih dokumentih v okviru cilja 2, ki jih je Komisija prejela pred začetkom veljavnosti te uredbe in ki do tega datuma še niso bili predmet odločbe Komisije.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. junija 2003

Za Komisijo

Franz Fischler

Član komisije

[1] UL L 160, 26.6.1999, str. 80.

[2] UL L 74, 15.3.2002, str. 1.

[3] UL L 193, 29.7.2000, str. 39.

[4] UL L 161, 26.6.1999, str. 1.

[5] UL L 198, 21.7.2001, str. 1.

[6] UL L 327, 12.12.2001, str. 11.

[7] UL L 341, 22.12.2001, str. 105.

[8] UL L 215, 30.7.1992, str. 85, razveljavljena z Uredbo (ES) št. 1275/1999.

[9] UL L 215, 30.7.1992, str. 91, razveljavljena z Uredbo (ES) št. 1275/1999.

[10] UL L 215, 30.7.1992, str. 96, razveljavljena z Uredbo (ES) št. 1275/1999.

[11] UL L 102, 25.4.1996, str. 19, razveljavljena z Uredbo (ES) št. 1750/1999.

[12] UL L 154, 21.6.1994, str. 8, razveljavljena z Uredbo (ES) št. 1750/1999.

[13] UL L 115, 6.5.1994, str. 6, razveljavljena z Uredbo (ES) št. 1750/1999.

[14] UL L 102, 25.4.1996, str. 19.

--------------------------------------------------

PRILOGA

Priloga II k Uredbi (ES) št. 445/2002 se s tem spremeni:

1. točka 8 se nadomesti z naslednjim besedilom:

"8. Orientacijska skupna finančna preglednica (finančno leto EKUJS)

Člen 43(1), četrta alinea Uredbe (ES) št. 1257/1999"

+++++ TIFF +++++

+++++ TIFF +++++

+++++ TIFF +++++

2. v točki 9(1)A se doda naslednja alinea:

"— skupni cilj vsakega ukrepa".

3. v točki 9(2)A se črtata prva in druga alinea;

4. v točki 9(2)B se za

"Druge informacije"

vstavijo naslednje alinee:

"— stopnja prispevka Skupnosti na osnovi bodisi skupnih stroškov ali javnih izdatkov;

— in intenziteta in/ali znesek in uporabljena diferenciacija (Poglavje I do VIII);"

5. v točki 9(3)V.A, točka 1 se črta prva alinea;

6. v točki 9(3)V.A se uvodna fraza točke 3 nadomesti:

"za kompenzacijska plačila po členih 13(b) in 16 Uredbe (ES) št. 1257/1999: začetni podrobni agronomski izračuni izkazujejo:"

7. v točki 9(3)V.B se naslednje točke dodajo prvi alinei:

"3. znesek pomoči za plačila, navedena v točki (a) člena 13 Uredbe (ES) št. 1257/1999: utemeljitev diferenciacije pri znesku pomoči ob uporabi kriterijev, določenih v členu 15(2) navedene uredbe,

4. za kompenzacijska plačila, navedena v točki (b) člena 13 in členu 16 Uredbe (ES) št. 1257/1999: spremembe k podrobnim agronomskim izračunom, določenim v programskem dokumentom, kakor je bil odobren."

8. v točki 9(3)VI.A se črtajo druga, tretja in četrta alinea;

9. v točki 9(3)VI.A se uvodna fraza pete alinee nadomesti:

"začetni podrobni agronomski izračuni izkazujejo:"

10. v točki 9(3)VI.A se vstavijo naslednje alinee za

"Druge informacije"

:

"— seznam lokalnih pasem, ki jim grozi prenehanje reje in število vzrejnih ženskih živali na zadevnem območju. To število mora potrditi pooblaščen tehnični organ – ali organizacija/združenje rejcev – ki mora evidentirati in ažurirati vzrejno rodovniško ali rejsko knjigo za pasmo. Zadevni organ mora imeti potrebne spretnosti in znanje za prepoznavanje živali zadevne pasme,

— za rastlinske genske vire, ki jim grozi genetska erozija, dokaz genetska erozije na podlagi znanstvenih rezultatov in kazalcev pojava avtohtonih/primitivnih (domačih) vrst, raznovrstnost njihove populacije in prevladujoče kmetijske prakse na lokalni ravni,

— podrobnosti o zavezah kmetov in vse drugi pogoji obveznosti, vključno z obsegom in postopki za prilagajanje tekočih pogodb,

— spremembe ravni podpore vse do 120 % stroškov in izgubljeni prihodek, nakazan v agronomskih izračunih, določenih v programskih dokumentih, kakor so bili odobreni, in upravičenost za te spremembe"

11. Točka 9(3)VIII.A se črta;

12. v točki 9(3)VIII.B se vstavi naslednje alinee za

"Druge informacije"

:

"— opredelitev:

(i) "kmetijskega zemljišča" v zvezi s členom 26 te uredbe;

(ii) "kmeta" v zvezi s členom 27 te uredbe;

(iii) določb, ki zagotavljajo, da so načrtovani ukrepi prilagojeni lokalnim pogojem in združljivi z okoljem, in da se po potrebi ohranja ravnotežje med gozdarstvom in populacijami divjadi;

(iv) pogodbenih dogovorov med regijami in potencialnimi upravičenci glede ukrepov, navedenih v členu 32 Uredbe (ES) št. 1257/1999;

— kadar se uporablja standardni strošek, naveden v členu 39a:

(i) standardni strošek na enoto;

(ii) uporabljena metoda za določitev teh stroškov;

(iii) usklajenost z merilom preprečevanja pretiranega zaračunavanja."

13. V točki 12 se doda zaključna točka:

"4. Druge informacije:

Po potrebi podatek, da je rok za obveščanje o primerih višje sile podaljšan (člen 33(2) te uredbe)."

14. Točka 16.B se nadomesti:

"B. Druge informacije:

- odpravljanje državne pomoči;

- spremembe dodatnega financiranja v obliki državne pomoči, dodeljene za kakršne koli ukrepe v programskem dokumentu, kakor je bil odobren;

- stopnja pomoči."

--------------------------------------------------